turjo4nis/wikipedia-bn-dump-20250701 huggingface dataset:
বানৌজা জরিপ বোট-২

বাংলাদেশ নৌবাহিনী জাহাজ (সংক্ষেপেঃ বানৌজা) জরিপ বোট-২ বাংলাদেশ নৌবাহিনীর বিএন জরিপ বোট শ্রেণীর একটি জরিপ জাহাজ। জাহাজটিকে গ্লোবাল মেরিন ডিজাইন, অস্ট্রেলিয়া এবং মেরিন কনসালটেন্সি, সিঙ্গাপুর এর প্রযুক্তিগত সহায়তায় খুলনা শিপইয়ার্ডে নির্মাণ করা হয়। এটি সামুদ্রিক এবং উপকূলীয় অঞ্চলে সকল প্রকার হাইড্রোগ্রাফিক এবং ওশানোগ্রাফিক জরিপ কার্যক্রম পরিচালনা করতে সক্ষম।

ইতিহাস 

সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। দেশের অভ্যন্তরীণ অগভীর ও সংকীর্ণ উপকূলীয় এলাকায় সহজে চলাচলের উপযোগী এবং সকল প্রকার হাইড্রোগ্রাফিক ও ওশানোগ্রাফিক জরিপ কার্যক্রম পরিচালনা করতে সক্ষম জাহাজের প্রয়োজনীয়তা পরিলক্ষিত হয়। এরই ধারাবাহিকতায় ৩ জুন, ২০১৮ সালে বাংলাদেশ নৌবাহিনীর অধীনস্থ খুলনা শিপইয়ার্ড লিমিটেড এবং প্রতিরক্ষা ক্রয় মহাপরিদপ্তর এর মধ্যে জরিপ জাহাজ নির্মাণ সংক্রান্ত চুক্তি স্বাক্ষরিত হয়। জাহাজ নির্মাণে প্রয়োজনীয় নকশা ও প্রযুক্তি সরবরাহ করে গ্লোবাল মেরিন ডিজাইন, অস্ট্রেলিয়া এবং মেরিন কনসালটেন্সি, সিঙ্গাপুর। ৯ জুলাই, ২০১৮ সালে জাহাজ নির্মাণে প্রয়োজনীয় উপকরণ সরবরাহের জন্য খুলনা শিপইয়ার্ড এবং এমআরজেড ইন্টারন্যাশনাল কোম্পানির মধ্যে চুক্তি স্বাক্ষরিত হয়। পরবর্তীতে ১০ সেপ্টেম্বর, ২০১৮ সালে তৎকালীন সহকারী নৌবাহিনী প্রধান (ম্যাটেরিয়াল) রিয়ার এডমিরাল এম শফিউল আজম- এনইউপি, এনডিসি, পিএসসি মহোদয় কর্তৃক কিল লেয়িং এর মাধ্যমে আনুষ্ঠানিকভাবে জাহাজের নির্মাণ কাজ শুরু হয়। গ্লোবাল মেরিন ডিজাইন, অস্ট্রেলিয়া এবং মেরিন কনসালটেন্সি, সিঙ্গাপুর এর প্রযুক্তিগত সহায়তায় সর্বশেষ ১৪ মে, ২০২০ সালে জাহাজটির লঞ্চিং অনুষ্ঠান সম্পন্ন হয়। আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভেরিটাস (বিভি) এর নীতিমালা অনুসরণ করে জাহাজটি নির্মিত হয়।

বৈশিষ্ট্য ও যান্ত্রিক কাঠামো 

বানৌজা জরিপ বোট-২ জাহাজটির দৈর্ঘ্য , প্রস্থ  এবং গভীরতা । জাহাজটিতে রয়েছে ২টি  কামিন্স কিউএসবি৬.৭ ডিজেল ইঞ্জিন (মার্কিন যুক্তরাষ্ট্র) এবং ২টি ২২.৪ কিলোওয়াট বেটা মেরিন জেনারেটর (যুক্তরাজ্য)। যার ফলে জাহাজটি সর্বোচ্চ  গতিতে চলতে সক্ষম। সেন্সর এবং কার্যপদ্ধতি হিসেবে জাহাজটিতে রয়েছে: 
 ১টি জেআরসি জেএমএ-৫২১২-৪বিবি এক্স-ব্যান্ড র‍্যাডার (মার্কিন যুক্তরাষ্ট্র);
 ১টি হাল মাউনন্টেড মাল্টি-বিম ইকো সাউন্ডার (মার্কিন যুক্তরাষ্ট্র);
 ১টি হাল মাউনন্টেড সিঙ্গেল-বিম ইকো সাউন্ডার (মার্কিন যুক্তরাষ্ট্র);
 ১টি ডিজিপিএস রিসিভার (মার্কিন যুক্তরাষ্ট্র);
 ১টি সাউন্ড ভেলোসিটি প্রোফাইলার (যুক্তরাজ্য);
 ১টি মাল্টিরোল ডিসপ্লে সহ নেভিগেশন র‍্যাডার (জাপান);
 ১টি ডাইকো টি-১৩০এসএল; স্টেইনার নেভিগেটর প্রো ৭×৫০ চৌম্বকীয় কম্পাস (জাপান);
 ১টি ফুরুনো জিপি-১৭০ জিপিএস রিসিভার;
 ১টি ইকো সাউন্ডার (কোডেন সিভিএস-১২৬);
 ১টি রাডার অ্যাঙ্গেল ইন্ডিকেটর;
 ১টি আইকম আইসি-এম৫০৬ ভিএইচএফ সেট;
 ১টি আইকম আইসি-এম২৫ পোর্টেবল ভিএইচএফ;
 ২টি ভিএইচএফ ওয়াকিটকি সেট (আইকম/মটোরোলা)।

রণসজ্জা 

দুর্যোগ ও শান্তি কালীন সময়ে সহায়ক ভূমিকায় নিয়োজিত এই জাহাজটিতে রয়েছে:
 ২টি সিআইএস-৫০ ১২.৭ মিমি বিমান-বিধ্বংসী মেশিনগান;
 এছাড়াও যুদ্ধকালীন বিশেষ পরিস্থিতিতে জাহাজটিতে ২টি ভূমি থেকে আকাশে উৎক্ষেপণযোগ্য বিমান বিধ্বংসী ক্ষেপণাস্ত্র কিউডব্লিউ-২ ম্যানপ্যাড মোতায়েন করা যায়।

তথ্যসূত্র 

বাংলাদেশ নৌবাহিনীর জাহাজ
২০২০-এর জাহাজ
বাংলাদেশের সক্রিয় সামরিক বিমানের তালিকা

বাংলাদেশের সক্রিয় সামরিক বিমানসমূহের তালিকা হল সামরিক বিমানসমূহের একটি তালিকা যা বাংলাদেশ সশস্ত্র বাহিনী ব্যবহার করে।

প্রায় ৮০ টি বিমান ও পাঁচটি মিল মি-১৭ হেলিকপ্টার ১৯৯১ সালের প্রলয়ঙ্করী ঘূর্ণিঝড়ে ধ্বংসপ্রাপ্ত হয়েছিল।

বাংলাদেশ বিমান বাহিনী

বাংলাদেশ সেনাবাহিনী

বাংলাদেশ নৌবাহিনী 

 ঐতিহাসিক বাংলাদেশ সামরিক বিমানের তালিকা
 বঙ্গবন্ধু অ্যারোনটিক্যাল সেন্টার

তথ্যসূত্র 

বাংলাদেশ সামরিক সম্পর্কিত তালিকা
বাংলাদেশের সামরিক সরঞ্জাম
সামরিক বিমানের তালিকা
অন্নপূর্ণা দাস

অন্নপূর্ণা দাস (বুড়িমা) বর্তমান বাংলাদেশের ফরিদপুর জেলায় জন্ম গ্রহণ করেন। তাঁর তৈরি ‘বুড়িমার চকলেট বোম’ এর জন্য তিনি "বুড়িমা" নামে বেশ পরিচিত। তিনি বুড়িমা ফায়ার ওয়ার্কসের প্রতিষ্ঠাতা।

ব্যক্তিগত জীবন 
বাংলাদেশের ফরিদপুর জেলায় জন্ম গ্রহণ করে। তার স্বামী সুরেন্দ্রনাথের মৃত্যু হয় পূর্ব পাকিস্তানে থাকার সময়। ১৯৪৮ সালে তিন মেয়ে এক ছেলের মা অন্নপূর্ণা দেশভাগের সময় ভিটেছাড়া হয়ে বর্তমান বাংলাদেশ ছেড়ে পশ্চিমবঙ্গে আশ্রয় নেন তখনকার পশ্চিম দিনাজপুর জেলার ধলদিঘি সরকারি ক্যাম্পে। উদ্বাস্তুদের পার্মানেন্ট লায়াবিলিটি ক্যাম্প থেকে এক সময়ে হাওড়া জেলার বেলুড়ে স্থায়ী ঠিকানা হয় তাঁর। সেটা ১৯৪৮ সাল। ধলদিঘির বাজারে রাস্তায় সব্জি বিক্রি করে সন্তানের মুখে অন্ন তুলে দিয়েছেন অন্নপূর্ণা।

ব্যবসা জীবন 
গরিব ঘরের লড়াকু মেয়ে পরবর্তী জীবনে হয়ে ওঠেন সফল ব্যবসায়ী ‘বুড়িমা’। শুধুতে তিনি বিড়ি বাঁধাতেন, পরে বিড়ির সঙ্গে যুক্ত হয় আলতা, সিঁদুরের ব্যবসা। বিশ্বকর্মা পুজায় ঘুড়ি, দোলে রং, কালীপুজোর বাজি - এমন ছোটখাটো নানা ব্যবসাই শুরু করেন অন্নপূর্ণা। নিজে অবশ্য কিছুই তৈরি করতেন না তখন। অন্যের থেকে কিনে এনে বিক্রিই ছিল ব্যবসা।

তত দিনে রীতিমতো বয়স হয়েছে অন্নপূর্ণার। কিন্তু নতুন কিছু করার তাগিদে তরুণদেরও হার মানান। এই সময়েই নাকি তাঁর দোকানে ক্রেতারা এসে অন্নপূর্ণাকে ‘বুড়িমা’ বলে সম্বোধন করতেন। ধীরে ধীরে তিনি সবার ‘বুড়িমা’ হয়ে যান।

তিনি বাজি তৈরি শিখেছিলেন আকবর আলি নামে বাঁকড়ার এক ব্যবসায়ীর থেকে। বিভিন্ন জায়গা থেকে নিজেই খোঁজ করে নিয়ে আসেন কারিগরদের। নিজের নতুন নামেই তৈরি করলেন ব্র্যান্ড। ‘বুড়িমা’ ব্র্যান্ড হয়ে ওঠে বাজির বাজারে। সবচেয়ে বেশি নাম করে ‘বুড়িমার চকলেট বোম’।

এখানেই শেষ হয়নি অন্নপূর্ণার সফর। অন্ধ্রপ্রদেশের শিবকাশীতে একটি দেশলাই কারখানা তৈরি করেন। ডানকুনিতে চলতে থাকে তাঁর বাজির কারখানা।

মৃত্যু 
বুড়িমার ১৯৯৫ সালের ৩ জুন মৃত্যুবরণ করেন।

ব্যবসার বর্তমান অবস্থা 
বুড়িমার মৃত্যুর পর তাঁর একমাত্র পুত্র সুধীরকুমার দাস ব্যবসা চালান। এখনও চলছে ‘বুড়িমা ফায়ার ওয়ার্কস’। এখনও সমান ভাবে ব্যবসা চলছে। তবে এখন বেলুড়ের কারখানায় শব্দদূষণ হয় না এমন বাজি বানানো হয়। আর এখন ব্যবসা দেখেন পৌত্র সুমন দাসের ছেলে, মানে বুড়িমার পুতি (প্রপৌত্র) সুমিত দাস।’’

তথ্যসূত্র 

জন্মের সাল অনিশ্চিত
১৯৯৫-এ মৃত্যু
ফরিদপুর জেলার ব্যক্তি
হাওড়া জেলার ব্যক্তি
বাঙালি হিন্দু
কলকাতার ব্যবসায়ী
পশ্চিমবঙ্গের নারী ব্যবসায়ী
লাল মোরগের ঝুঁটি

লাল মোরগের ঝুঁটি ২০২১ সালের বাংলাদেশী যুদ্ধভিত্তিক-নাট্য চলচ্চিত্র। ২০২১ সালের জাতীয় চলচ্চিত্র পুরস্কারে এটি যৌথভাবে শ্রেষ্ঠ চলচ্চিত্র পুরস্কার পায়। কাহিনি, সংলাপ, চিত্রনাট্য ও পরিচালনা করেছেন নুরুল আলম আতিক। এটি প্রযোজনা করেছেন মতিয়া বানু শুকু। আহমেদ রুবেল, আশনা হাবিব ভাবনা, দীপক সুমন, জ্যোতিকা জ্যোতি, আশীষ খন্দকার, জিনাত শানু স্বাগতা, লায়লা হাসান প্রমুখ এতে অভিনয়ে করেছেন।

চলচ্চিত্রটির কাহিনীর সূচনা হয় বাংলাদেশের স্বাধীনতা যুদ্ধের সময় ১৯৭১ সালের আগস্টে সৈয়দপুরের পটভূমিতে। ২০২১ সালের ১০ ডিসেম্বর, বাংলাদেশের স্বাধীনতার সুবর্ণজয়ন্তী উপলক্ষে এটি মুক্তি পায়। ৯ ডিসেম্বর বাংলাদেশের মুক্তিযুদ্ধ বিষয়ক মন্ত্রী আ. ক. ম. মোজাম্মেল হকের সভাপতিত্বে বাংলাদেশ ফিল্ম আর্কাইভ মিলনায়তনে মিলনায়তনে চলচ্চিত্রটির একটি বিশেষ প্রদর্শনী অনুষ্ঠিত হয়।

কাহিনি
চলচ্চিত্রটি কাহিনি বাংলাদেশের স্বাধীনতার স্বপ্ন দেখেছিল এমন লোকদের ঘিরে আবর্তিত হয়। ১৯৭১ সালে বাংলাদেশ ছিল একটি কারাগারের মত। পাকিস্তানি সেনাবাহিনীর একটি দল উপ-বিভাগীয় একটি ছোট শহরে দ্বিতীয় বিশ্বযুদ্ধের সময় নির্মিত একটি বিমানঘাঁটি সংস্কার করতে আসে। সেনাবাহিনীর উপস্থিতিতে তিন বন্ধুর সম্পর্ক বদলে যায়। তাদের মধ্যে কয়েকজন মুক্তি সংগ্রামের সমর্থনে কাজ করে এবং অন্যরা দখলদার পাকিস্তানি সেনাবাহিনীর সহযোগীদের সমর্থনে কাজ করে।

অভিনয়ে

প্রাক-প্রযোজনা
২০১৪-১৫ অর্থবছরে চিত্রনাট্যটি বাংলাদেশ সরকারের কাছ থেকে জাতীয় চলচ্চিত্র অনুদান পেয়েছে।

প্রযোজনা
২০১৬ সালের মার্চ মাসে চলচ্চিত্রটির শুটিং শুরু হয়েছিল। যদিও বাজেট সমস্যার কারণে স্থগিত ছিল। কুষ্টিয়া, টাঙ্গাইল ও গৌরীপুর- এই তিনটি লোকেশনে নির্মিত হয়েছে চলচ্চিত্রটি। এটি উৎপাদনে ছয় বছর ব্যয় হয়েছিলো।

তথ্যসূত্র

বহিঃসংযোগ

 

২০২১-এর নাট্য চলচ্চিত্র
২০২০-এর দশকের বাংলা ভাষার চলচ্চিত্র
২০২০-এর দশকের যুদ্ধভিত্তিক নাট্য চলচ্চিত্র
বাংলাদেশী যুদ্ধভিত্তিক নাট্য চলচ্চিত্র
১৯৭০-এর দশকের পটভূমিতে চলচ্চিত্র
বাংলাদেশের স্বাধীনতা যুদ্ধের চলচ্চিত্র
নুরুল আলম আতিক পরিচালিত চলচ্চিত্র
বাংলাদেশ সরকারের অনুদানপ্রাপ্ত চলচ্চিত্র
শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
বাংলা ভাষার বাংলাদেশী চলচ্চিত্র
১৯৭১-এর পটভূমিতে চলচ্চিত্র
তারিক আলম

তারিক আলম (জন্ম ৩০ মে ১৯৫৬) একজন সাবেক পাকিস্তানি প্রথম-শ্রেণীর ক্রিকেটার। ১৯৭৮/৭৯ মৌসুম ১৯৯৩/৯৪ মৌসুম পর্যন্ত হাউস বিল্ডিং ফাইন্যান্স কর্পোরেশন ক্রিকেট দলের হয়ে প্রতিনিধিত্ব করেছেন। তার ছেলে ফাওয়াদ আলম, পাকিস্তানের আন্তর্জাতিক টেস্ট ও ওডিআই ক্রিকেট দলের অন্যতম সদস্য।

বহিঃসংযোগ 

 "জুগারু"

সিন্ধুর ক্রিকেটার
সিন্ধু এ-এর ক্রিকেটার
সিন্ধু বি-এর ক্রিকেটার
করাচি হোয়াইটসের ক্রিকেটার
করাচি ব্লুজের ক্রিকেটার
করাচি বি-এর ক্রিকেটার
হাউজ বিল্ডিং ফাইন্যান্স কর্পোরেশনের ক্রিকেটার
করাচি থেকে আগত ক্রিকেটার
পাকিস্তানি ক্রিকেটার
জীবিত ব্যক্তি
১৯৫৬-এ জন্ম
দারুল আদালত

দারুল আদালত (অর্থ: বিচারালয় ভবন; পর্তুগিজ ভবন নামে অধিক পরিচিত) হলো বাংলাদেশের চট্টগ্রামে অবস্থিত একটি ঐতিহাসিক স্থাপনা। এটি ছিল চট্টগ্রামের প্রথম আদালত ভবন‌। বর্তমানে ভবনটি পরিত্যাক্ত ঘোষণা করা হয়েছে এবং সরকারি হাজী মুহাম্মদ মহসিন কলেজ কর্তৃক প্রবেশাধিকার সংরক্ষিত।

অবস্থান
ভবনটি চট্টগ্রামের চকবাজারে কলেজ রোডের পাশের পাহাড়ের চূড়ায় অবস্থিত। ভবনটি হাজী মুহাম্মদ মহসিন কলেজের ক্যাম্পাসের পশ্চিমাংশে অবস্থিত। কলেজের বাণিজ্য ভবন ও মূল ক্যাম্পাস দিয়ে ভবনটিতে যাওয়া যায়।

ইতিহাস
স্থানীয়দের মতে, দুর্গটি আনুমানিক ১৬৬৬ সালে  চট্টগ্রামে পর্তুগিজ উপনিবেশের সময় নির্মিত হয়েছিল, মতান্তরে ১৭৬১ সালে ইস্ট ইন্ডিয়া কোম্পানির শাসনামলে নির্মাণ করা হয়েছিল ইতিহাসবিদদের মতে, ভবনটির বয়স প্রায় ৪০০ বছর।

প্রচলিত আছে যে, এই ভবনের নিচ দিয়ে কর্ণফুলী নদী পর্যন্ত একটি সুড়ঙ্গপথ ছিল, যার দ্বারা লুট করা মালপত্র ভবনটিতে আনা হতো। শহর ত্যাগের সময় পর্তুগিজরা এই পথ ব্যবহার করত। সুড়ঙ্গপথটি এখন আর দৃশ্যমান নেই। তবে কথিত আছে যে, চট্টগ্রাম থেকে পলায়নের সময় তারা সুড়ঙ্গটি সিলগালা করে দেয়। এছাড়াও কথিত আছে যে, ভবনের নিচে একটি গোপন কক্ষ ছিল, যেখানে মালপত্র ও অস্ত্র সংরক্ষিত থাকত। পর্তুগিজদের আমলে এখানে প্রতি রাতে নাচ, গান ও আমোদ–প্রমোদের আয়োজন করা হত।

ঊনবিংশ শতাব্দীতে ভবনটি চট্টগ্রাম মাদ্রাসার কার্যালয় হিসেবে ব্যবহৃত হয়েছিল। ১৮৭৯ সালে মাদ্রাসা কর্তৃপক্ষ ৩০ হাজার টাকায় তৎকালীন ব্রিটিশ সরকারের কাছ থেকে ভবনসহ পুরো পাহাড়টি কিনে নেয়। পরবর্তীতে ১৯২৭ সালে মহসিন কলেজ প্রতিষ্ঠিত হলে ভবনটি কিছু সময়ের জন্য ছাত্রাবাস হিসেবে ব্যবহৃত হয়। এছাড়াও ভবনটি যুদ্ধকালীন আটক ও নির্যাতন কেন্দ্র হিসেবে ব্যবহৃত হয়েছিল।

২০০২ সালে কলেজ কর্তৃপক্ষ ভবনটিকে ঝুঁকিপূর্ণ ঘোষণা করে এবং একাডেমিক ও প্রশাসনিক কার্যক্রম সম্পূর্ণরূপে বন্ধ করে দেওয়া হয়। বর্তমানে ভবনে প্রবেশ সম্পূর্ণ নিষিদ্ধ।

স্থাপত্যশৈলী
২০০৯ সালে কলেজ কর্তৃপক্ষ ও প্রত্নতত্ত্ব অধিদপ্তরের উদ্যোগে চালানো সমীক্ষায় বলা হয়, এই ভবনের নির্মাণশৈলী মুঘল, ব্রিটিশ কিংবা আধুনিক কোনো আমলের সঙ্গেই মেলে না। সেই ভিত্তিতে এটিকে পর্তুগিজদের তৈরি স্থাপনা বলে চিহ্নিত করা হয়। এটি ছিল তাদের একটি প্রশাসনিক দুর্গ এবং সামাজিক কর্মকাণ্ডের কেন্দ্রবিন্দু।

ভবনটিতে মোট ২০টি কক্ষ রয়েছে। দোতলা ভবনটির প্রত্যেক তলাতেই একটি কেন্দ্রীয় কক্ষ রয়েছে, যার চারপাশে অন্যান্য কক্ষগুলো সাজানো। ভবনের তিনটি সিঁড়ির মধ্যে একটি পেঁচানো সিঁড়ি ছিল, যা মধ্যযুগীয় ইউরোপীয় স্থাপত্যরীতির পরিচায়ক। দেয়ালগুলো ১০ ইঞ্চি প্রস্থ বিশিষ্ট, নির্মাণে ব্যবহার করা হয়েছে শুধুমাত্র ইট। ভবনের ছাদে রয়েছে দুটি ছোট গম্বুজ, যা থেকে পাহারাদাররা গোটা শহর নজরে রাখতে পারত।

চিত্রমালা

আরও দেখুন
 চট্টগ্রাম কোর্ট বিল্ডিং
 সেন্ট্রাল রেলওয়ে বিল্ডিং

তথ্যসূত্র

বহিঃসংযোগ

চট্টগ্রামের ইতিহাস
চট্টগ্রামের ভবন ও স্থাপনা
চট্টগ্রামের দর্শনীয় স্থান‎
বাংলাদেশে ব্রিটিশ উপনিবেশিক স্থাপত্য
ইসমাঈল ইব্রাহিম

ইসমাইল ইব্রাহিম (৪ আগস্ট ১৯৩২ – ১৫ জুন ২০২০) একজন পাকিস্তানি ক্রিকেটার ছিলেন। ১৯৫৪-৫৫ মৌসুম থেকে ১৯৫৭-৫৮ মৌসুম পর্যন্ত করাচির হয়ে প্রতিনিধিত্ব করেন। সমগ্র খেলোয়াড়ী জীবনে প্রথম-শ্রেণীর ৮টি খেলায় অংশগ্রহণ করেন।

তথ্যসূত্র

বহিঃসংযোগ 

 

করাচি ব্লুজের ক্রিকেটার
করাচির ক্রিকেটার
পাকিস্তানি ক্রিকেটার
২০২০-এ মৃত্যু
১৯৩২-এ জন্ম
নৈমিষারণ্য

নৈমিষারণ্য (দেবনাগরী: नैमिषारण्य) বা নৈমিষ হল একটি পবিত্র বন যা রামায়ণ ও মহাভারত উভয়ের পাশাপাশি পুরাণ সাহিত্যে প্রায়শই উল্লেখ করা হয়েছে। এটি সেই জায়গা যেখানে ঋষিদের একটি বিশাল সমাবেশের আগে প্রথমবারের মতো পুরাণ বর্ণিত হয়েছিল। উপযুক্ত স্থানটি নিঃসন্দেহে অনেক বেশি ধর্মীয় কার্যকারিতা ছিল কারণ এটি ষাট হাজার ঋষির আবাস ছিল।

প্রাচীন বনটি ভারতের উত্তর প্রদেশের সীতাপুর জেলায় গোমতী নদীর তীরে অবস্থিত আধুনিক দিনের নিমসারের সাথে মিলে যায়।

ব্যুৎপত্তি

ব্রাহ্মণগণ 'নিমিষ' থেকে নৈমিষারণ্য নামটি নিয়েছে, "চোখের পলক"; তাই নৈমিষারণ্য মানে "বন বা পুল যেখানে চোখের পলকে ঋষি গৌরমুখ অসুরদের বাহিনীকে ধ্বংস করেছিলেন।" ব্রাহ্মণ ও উপনিষদিক সাহিত্যে প্রথমবারের মতো নৈমিষিয় চিত্রিত হয়েছে। এই শব্দগুলি নৈমিষ বনের বাসিন্দাদের বোঝায়। কঠ-সংহিতা ও ব্রাহ্মণে তাদের উল্লেখ করা হয়েছে বিশেষ পবিত্রতা।

বরাহ পুরাণে, এটিকে সেই অঞ্চল হিসেবে বর্ণনা করা হয়েছে যেখানে নিমিষ (সময়ের ক্ষুদ্রতম একক) মধ্যে দৈত্যদের (দানবদের) হত্যা করা হয়েছিল এবং সেই স্থানটিকে শান্তির আবাসে পরিণত করা হয়েছিল।

কিংবদন্তি

রামায়ণ

রামায়ণ অনুসারে, নৈমিষ গোমতী নদীর তীরে অবস্থিত ছিল। স্থানটির সাথে সংযুক্ত পবিত্রতা এমন ছিল যে রাম এই বনে অশ্বমেধ বলি উদযাপন করতে চেয়েছিলেন এবং সেই অনুযায়ী, তার ছোট ভাই লক্ষ্মণকে ঘোড়ার দায়িত্বে পুরোহিতদের সহায়তায় রেখে নিজে বনে গিয়েছিলেন। বলিদানের সময়ই বাল্মীকি তার শিষ্যদের সাথে সেখানে এসেছিলেন এবং দূরত্বে কিছু আরামদায়ক কুঁড়েঘর তৈরি করেছিলেন। তারপর লব ও কুশ পুরো রামায়ণ পাঠ করলেন যা রামকে নিশ্চিত করেছিল যে তারা সীতার যমজ পুত্র। শেষ পর্যন্ত, সীতার আমন্ত্রণে পৃথিবী মা আবির্ভূত হন এবং তার নির্দোষতা প্রমাণ করে তাকে পৃথিবীর অন্ত্রে নিয়ে আসেন।

মহাভারত

মহাভারতের আদিপর্বে, বনটিকে হিমাবতের পর্বত অঞ্চলের পূর্ব দিকে (প্রচিম দিশম) অবস্থিত বলে উল্লেখ করা হয়েছে যেখানে অনেক পবিত্র স্থান রয়েছে। মহাকাব্যে, নৈমিষারণ্যে ঋষিদের বসবাস এবং বছরের পর বছর ধরে যজ্ঞ করার উল্লেখ রয়েছে। এখানে শৌনক বারো বছরের যজ্ঞ করেছিলেন যাতে প্রচুর সংখ্যক দ্রষ্টা উপস্থিত ছিলেন, যাদের মধ্যে সবচেয়ে বিশিষ্ট এবং বিশিষ্ট ছিলেন লোমহর্ষণের পুত্র উগ্রশ্রব-সৌতী। তাঁর ব্যক্তিত্ব ভারতীয় সংস্কৃতির সমস্ত পণ্ডিতদের দৃষ্টি আকর্ষণ করে। তাকে পুরাণে সুপণ্ডিত হিসেবে বর্ণনা করা হয়েছে যেগুলো তিনি সূক্ষ্ম নিষ্ঠার সাথে চাষ করেছিলেন। সৌতীর পিতা লোমহর্ষণ যিনি মহান কৃষ্ণ-দ্বৈপায়ন ব্যাসের শিষ্য ছিলেন, তিনি একবার পরের অনুরোধে বনের বাসিন্দাদের সামনে অস্তিকার কাহিনী বর্ণনা করেছিলেন।

এটাও বিশ্বাস করা হয় যে, বনে থাকা মহান ঋষিদের দেখতে সরস্বতী নদী তার গতিপথ পূর্ব দিকে ঘুরিয়ে নিয়েছিল।

তথ্যসূত্র

উৎস 

 Pandeya, Rajendra Bihari. “Naimiṣāraṇya in Literature.” Journal of the American Oriental Society, vol. 84, no. 4, 1964, pp. 405–408. JSTOR.

বহিঃসংযোগ
Wikimapia.org (location)
Gomati River - Adi Ganga

প্রাচীন ভারতীয় বন
রামায়ণের স্থান
রামায়ণ
মহাভারত
সীতাপুর জেলা
হিন্দু পুরাণ
কোলফিল্ড এক্সপ্রেস

১২৩৩৯ / ১২৩৪০ কোলফিল্ড এক্সপ্রেস হল একটি সুপারফাস্ট শ্রেণীর ভারতীয় রেলওয়ে প্রতিদিনের ট্রেন, যা কলকাতাকে শিল্প শহর এবং দুর্গাপুর, রানিগঞ্জ, আসানসোল, ধানবাদের কয়লা বেল্টের সাথে, অন্যদিকে ধানবাদ এবং হাওড়া রেলওয়ে স্টেশনের মধ্যে সংযোগ করে।

সময়সূচী
১২৩৩৯ কোলফিল্ড এক্সপ্রেস  থেকে সন্ধ্যা ৫:২০ মিনিটে ১২নং প্লাটফর্ম থেকে যাত্রা শুরু করে এবং  পৌঁছায় রাত ৯:৪০ মিনিটে।
১২৩৪০ কোলফিল্ড এক্সপ্রেস ধানবাদ জংশন থেকে প্রতিদিন সকার ৫:৫০ মিনিটে যাত্রা শুরু করে এবং সকার ১০:৩০ মিনিটে হাওড়ায় পৌঁছায়।

রেক শেয়ারিং
ট্রেনটি অগ্নিবীণা এক্সপ্রেস ও শান্তিনিকেতন এক্সপ্রেসের সাথে রেক শেয়ার করে।

আবার এটি ও ব্ল্যাক ডায়মন্ড এক্সপ্রেস যমজ ট্রেন কারণ এই ট্রেনটিও হাওড়া থেকে ধানবাদ অবধি যাত্রা করে। পার্থক্য এটাই যে ব্ল্যাক ডায়মন্ড এক্সপ্রেস হাওড়া-বর্ধমান মেইন লাইনে এবং কোলফিল্ড এক্সপ্রেস হাওড়া–বর্ধমান কর্ড লাইনে চলে।

ট্রেনটি বর্ধমান স্টেশনে স্টেশনে থামে না ও হাওড়া থেকে মানকর অবধি ১ ঘন্টা ৩৯ মিনিট সময়ে ১৩২ কিমি গতি নিয়ে চলে ও এর সর্বোচ্চ গতি থাকে ১৩০ কিমি/ঘণ্টা।

হল্ট স্টেশন

ট্রাকশন
দুটি ট্রেনই সম্পূর্ণ যাত্রায় হাওড়া ইলেকট্রিক লোকো শেডের ডব্লিউএপি-৭ লোকোমোটিভ দ্বারা উত্তোলিত হয়।

তথ্যসূত্র

ভারতের এক্সপ্রেস ট্রেন
ভারতের নামযুক্ত যাত্রীবাহী ট্রেন
হাওড়ার রেল পরিবহন
ঝাড়খণ্ডের রেল পরিবহন
পশ্চিমবঙ্গের রেল পরিবহন
ধানবাদের পরিবহন
ভোটব্যাঙ্ক

ভোটব্যাঙ্ক, ভারতের রাজনৈতিক বক্তৃতায় একটি শব্দ যা একটি একক সম্প্রদায়ের ভোটারদের অনুগত ব্লককে নির্দেশ করে, যারা গণতান্ত্রিক নির্বাচনে ধারাবাহিকভাবে একটি নির্দিষ্ট প্রার্থী বা রাজনৈতিক গঠনকে সমর্থন করে। এই ধরনের আচরণ প্রায়ই রাজনৈতিক কাঠামো থেকে প্রায়শই অন্যান্য সম্প্রদায়ের মূল্যে বাস্তব বা কাল্পনিক সুবিধার প্রত্যাশার ফলাফল হয়। ভোটব্যাঙ্কের রাজনীতি হল বিভাজন নীতির মাধ্যমে ভোটব্যাঙ্ক তৈরি ও বজায় রাখার অনুশীলন। যেহেতু এটি নির্দিষ্ট গোষ্ঠীর স্বার্থের ভিত্তিতে ভোটদানকে উৎসাহিত করে, প্রায়শই তাদের ভাল বিচারের বিরুদ্ধে, এটি প্রতিনিধিত্বমূলক গণতন্ত্রের নীতির জন্য ক্ষতিকারক বলে বিবেচিত হয়। ] এখানে সম্প্রদায় একটি বর্ণ, ধর্ম, ভাষা, বা উপজাতি হতে পারে।

ব্যুৎপত্তি 

এই শব্দটি সর্বপ্রথম প্রখ্যাত ভারতীয় সমাজবিজ্ঞানী, এমএন শ্রীনিবাস  (যিনি সংস্কৃতায়ন এবং প্রভাবশালী জাতি শব্দটিও তৈরি করেন) দ্বারা তার ১৯৫৫ সালের দ্য সোশ্যাল সিস্টেম অফ আ মাইসোর ভিলেজ শিরোনামের গবেষণাপত্রে ব্যবহার করেন।  তিনি এটি ব্যবহার করেছেন একজন মক্কেলের উপর একজন পৃষ্ঠপোষক কর্তৃক রাজনৈতিক প্রভাবের প্রেক্ষাপটে। পরে অভিব্যক্তিটি সান দিয়েগোর ক্যালিফোর্নিয়া বিশ্ববিদ্যালয়ের নৃবিজ্ঞানের অধ্যাপক এফজি বেইলি তার ১৯৫৯ সালের বই পলিটিক্স অ্যান্ড সোশ্যাল চেঞ্জ,  -এ বর্ণ নেতার নির্বাচনী প্রভাব বোঝাতে ব্যবহার করেন। এই ব্যবহারই জনপ্রিয় হয়ে উঠেছে।

উদাহরণ 

প্রথম চিহ্নিত ভোটব্যাঙ্কগুলির মধ্যে কয়েকটি বর্ণের ধারায় ছিল। অন্যান্য সম্প্রদায়ের বৈশিষ্ট্যের উপর ভিত্তি করে যেমন ধর্ম এবং ভাষার ভিত্তিতেও ঘটেছে। ভোটব্যাঙ্ককে সাধারণত নির্বাচনী রাজনীতিতে অবাঞ্ছিত মনে করা হয়। উদাহরণস্বরূপ,  যুক্তি দেন যে জাত বা ধর্মের ভিত্তিতে ভোটব্যাঙ্ক ধর্মনিরপেক্ষকরণের পথে দাঁড়ায়।  ভারতে অ-হিন্দুদের প্রদত্ত বিশেষ অধিকার বা সুযোগ-সুবিধা সম্পর্কে অভিযোগে হিন্দু জাতীয়তাবাদীদের দ্বারা ব্যবহৃত একটি অলংকারমূলক হাতিয়ার হিসাবে ভোটব্যাঙ্কিংয়ের অভিযোগকে চিহ্নিত করেছেন। অন্যান্য উদাহরণ অন্তর্ভুক্ত:
১৯৮৯ সালে, দক্ষিণ ভারতের বডগা জনগোষ্ঠী ভারত সরকারের কাছে একটি সরকারী উপজাতি হিসাবে স্বীকৃতি পাওয়ার জন্য আবেদন করে, সেই বছরের ১৫ মে বডগা ভোটব্যাঙ্কের শক্তি বোঝাতে ব্যাপকভাবে বিক্ষোভ প্রদর্শন করে।

প্রতিকার 

কেউ কেউ যুক্তি দেন যে ভারতীয় সংবিধানের দশম তফসিলের বিধানগুলিকে কয়েকটি জটিল বিষয়ের মধ্যে সীমাবদ্ধ করে ভোটব্যাঙ্কের রাজনীতি নিষ্ক্রিয় করা যেতে পারে।

তথ্যসূত্র

গ্রন্থপঞ্জি

আরো পড়ুন

 Shourie, Arun (2012). Falling over backwards: An essay on reservations and judicial populism. New Delhi: HarperCollins Publishers. 
 Syed Ali Mujtaba, ‘Monolith India’ and the vote bank, Himal South Asian, 2004

ভারতের রাজনৈতিক পরিভাষা
ভারতে নির্বাচন
ভারতে পরিচয়ের রাজনীতি
ভারতে মুসলিম রাজনীতি
ইউতা মিয়ামোতো

ইউতা মিয়ামোতো (, ; জন্ম: ১৫ ডিসেম্বর ১৯৯৯) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব উরাওয়া রেড ডায়মন্ডসের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।

প্রারম্ভিক জীবন 
ইউতা মিয়ামোতো ১৯৯৯ সালের ১৫ই ডিসেম্বর তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ 
 
 
 
 
 
 

১৯৯৯-এ জন্ম
জীবিত ব্যক্তি
জাপানি ফুটবলার
ফুটবল মধ্যমাঠের খেলোয়াড়
উরাওয়া রেড ডায়মন্ডসের খেলোয়াড়
জে১ লিগের খেলোয়াড়
পুরুষ ফুটবল মধ্যমাঠের খেলোয়াড়
মোতি নগর মেট্রো স্টেশন

মোতি নগর মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের কীর্তি নগরে অবস্থিত উত্তোলিত মেট্রো স্টেশন। ২০০৫ সালের ৩১শে ডিসেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়। এটি মোতি নগরের বিখ্যাত ঝুলেলাল মন্দিরের নিকটে অবস্থিত।

স্টেশন বিন্যাস

সংযোগ
নিকটবর্তী বাস স্টপগুলি থেকে দিল্লি পরিবহন নিগমের ১০৮, ২৩৪, ৩০৮, ৪০৮, ৪০৮সিএল, ৪০৮এক্সটসিএল, ৪১০, ৪১০এসিএল, ৪১০সিএল, ৭৭৮, ৮০১, ৮১০, ৮১৩, ৮১৩সিএল, ৮১৬, ৮১৬এ, ৮১৬এক্সট, ৮১৭, ৮১৭এ, ৮১৭বি, ৮২০, ৮২৩, ৮৩২, ৮৩৩, ৮৪১, ৮৪২, ৮৪৭, ৮৫৭, ৮৭১, ৮৭১এ, ৯০৮ বাস পরিষেবা চালু রয়েছে।

তথ্যসূত্র

বহিঃসংযোগ

দিল্লি মেট্রো স্টেশন
২০০৫-এ চালু রেলওয়ে স্টেশন
মুঝে গালে সে লাগা লো

"মুঝে গালে সে লাগা লো" হল সাহির লুধিয়ানভি রচিত একটি গান। এটি ১৯৬৩ সালের আজ অউর কাল চলচ্চিত্রের জন্য রবি কর্তৃক সুর করা হয়েছিল। ১৯৬৩ সালের ৩১ ডিসেম্বর সারেগামা কর্তৃক গানটি মুক্তি পায়। প্রাথমিকভাবে, গানটি মোহাম্মদ রফি এবং আশা ভোঁসলে দ্বারা পরিবেশিত হয়েছিল এবং অন-স্ক্রিন লিসপিং করেছিলেন নন্দা এবং সুনীল দত্ত।

জনপ্রিয় সংস্কৃতিতে
২০০৭ সালে গানটি তানভীর মোকাম্মেল পরিচালিত স্বপ্নভূমি তথ্যচিত্রে ব্যবহৃত হয়। যেখানে সৈয়দ শাবাব আলী আরজুর সুরে গানটি গেয়েছেন কামাল আহমেদ।

তথ্যসূত্র

বহিঃসংযোগ
 গুগল আর্টস অ্যান্ড কালচারে "মুঝে গালে সে লাগা লো" 
 সারেগামায় মুঝে গালে সে লাগা লো

১৯৬৩-এর গান
ভারতীয় গান
হিন্দি গান
হিন্দি চলচ্চিত্রের গান
কীর্তি নগর মেট্রো স্টেশন

কীর্তি নগর মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের কীর্তি নগরে অবস্থিত উত্তোলিত ও ভূতলস্থ মেট্রো স্টেশন। ২০০৫ সালের ৩১শে ডিসেম্বর ব্লু লাইনের একটি স্টেশন হিসাবে এটি সাধারণ মানুষের ব্যবহারের জন্য চালু করে দেওয়া হয়। পরে ২০১১ সালের ২৭শে আগস্ট এই স্টেশনে গ্রিন লাইন যুক্ত হয়। এই স্টেশনটি গ্রিন লাইনের অন্তিম স্টেশন।

গ্রিন লাইন মেট্রোর সম্প্রসারিত অংশ হিসাবে গ্রিন লাইনের যাত্রিরা সরাসরি মেট্রো পথে ইন্দ্রলোক ও অশোক পার্ক মেন স্টেশন হয়ে ব্লু লাইনে আসতে পারবেন। একই পথে ব্লু লাইনের যাত্রিরা রেড লাইনের ইন্দ্রলোক স্টেশন হয়ে রেড লাইনের গুরুত্বপূর্ণ স্টেশন তথা রাজীব চক ও কাশ্মীরী গেটে পৌঁছে যেতে পারবেন।

একটি নতুন মেট্রোলাইট লাইন নির্মাণাধীন রয়েছে যা ২০২৫ সালের মধ্যে এটি সম্পূর্ণ হবে আশা করা যাচ্ছে। এই লাইনে কীর্তি নগর থেকে বামনোলি গ্রাম পর্যন্ত ২২টি স্টেশনে ট্রেন চলবে। এই লাইনের স্টেশনগুলি উত্তোলিত এবং ভূতলস্থ উভয় প্রকারের মিশ্রণে তৈরি করা হবে।

স্টেশন চত্বরের কাছাকাছি থাকা কিছু উল্লেখযোগ্য স্থান হল মোমেন্ট মল, বিটিডব্লিউ কীর্তি নগর, ফার্নিচার মার্কেট, সানডে মার্কেট এবং অন্যান্য আরো কিছু খাবারের দোকান।

তথ্যসূত্র

বহিঃসংযোগ

দিল্লি মেট্রো স্টেশন
২০০৫-এ চালু রেলওয়ে স্টেশন
জর্দান ভেরেতু

জর্দান মার্সেল জিলবের্ত ভেরেতু (, ; জন্ম: ১ মার্চ ১৯৯৩; জর্দান ভেরেতু নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফরাসি ক্লাব মার্সেই এবং ফ্রান্স জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।

২০১০ সালে, ভেরেতু ফ্রান্স অনূর্ধ্ব-১৮ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২১ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।

প্রারম্ভিক জীবন
জর্দান মার্সেল জিলবের্ত ভেরেতু ১৯৯৩ সালের ১লা মার্চ তারিখে ফ্রান্সের অঁসনিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ভেরেতু ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১০ সালে তিনি ফ্রান্স অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। ফ্রান্সের বয়সভিত্তিক দলের হয়ে তিনি প্রায় ৪ বছরে ৪৪ ম্যাচে অংশগ্রহণ করে ৫টি গোল এবং একটি শিরোপা জয়লাভ করেছেন।

২০২১ সালের ১লা সেপ্টেম্বর তারিখে, ২৮ বছর ও ৬ মাস বয়সে, ডান পায়ে ফুটবল খেলায় পারদর্শী ভেরেতু বসনিয়া ও হার্জেগোভিনার বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৭ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি ১–১ গোলে ড্র হয়েছিল। ফ্রান্সের হয়ে অভিষেকের বছরে ভেরেতু সর্বমোট ৫ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 

১৯৯৩-এ জন্ম
জীবিত ব্যক্তি
ফরাসি ফুটবলার
ফুটবল মধ্যমাঠের খেলোয়াড়
ফ্রান্সের আন্তর্জাতিক ফুটবলার
অ্যাস্টন ভিলা ফুটবল ক্লাবের খেলোয়াড়
ফুটবল ক্লাব নাঁতের খেলোয়াড়
আসোচাৎসিওনে স্পোর্তিভা রোমার খেলোয়াড়
এসিএফ ফিওরেন্তিনার খেলোয়াড়
সেঁত-এতিয়েন স্পোর্টস অ্যাসোসিয়েশনের খেলোয়াড়
ওলাঁপিক দ্য মার্সেইয়ের খেলোয়াড়
ফ্রান্সের অনূর্ধ্ব-২১ আন্তর্জাতিক ফুটবলার
ইংল্যান্ডে প্রবাসী ফুটবলার
ইতালিতে প্রবাসী ফুটবলার
প্রিমিয়ার লিগের খেলোয়াড়
ফরাসি প্রবাসী ফুটবলার
লিগ ১-এর খেলোয়াড়
সেরিয়ে আ-এর খেলোয়াড়
লিগ ২-এর খেলোয়াড়
ফ্রান্সের আন্তর্জাতিক যুব ফুটবলার
ফ্রান্সের অনূর্ধ্ব-২০ আন্তর্জাতিক ফুটবলার
ইতালিতে ফরাসি প্রবাসী ক্রীড়াবিদ
ফ্রান্সের অনূর্ধ্ব-১৯ আন্তর্জাতিক ফুটবলার
ইংল্যান্ডে ফরাসি প্রবাসী ক্রীড়াবিদ
২০২২ ফিফা বিশ্বকাপের খেলোয়াড়
উয়েফা কনফারেন্স লিগ বিজয়ী খেলোয়াড়
পুরুষ ফুটবল মধ্যমাঠের খেলোয়াড়
ওলাঁপিক লিয়োনের খেলোয়াড়
২১শ শতাব্দীর ফরাসি পুরুষ ক্রীড়াবিদ
শাদিপুর মেট্রো স্টেশন

শাদিপুর মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের শাদিপুরৈ অবস্থিত উত্তোলিত মেট্রো স্টেশন। ২০০৫ সালের ৩১শে ডিসেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে ওরিয়েন্টাল ব্যাংক অব ইন্ডিয়া, কানাড়া ব্যাংক, ব্যাঙ্ক অফ বরোদা, ইন্দাসইণ্ড ব্যাংকের এটিএম পরিষেবা উপলব্ধ।

স্টেশন বিন্যাস

সংযোগ
নিকটবর্তী বাস স্টপগুলি থেকে দিল্লি পরিবহন নিগমের ৪৭এ, ৪৭এসিএল, ৭৩, ৮৫, ৮৫এক্সট, ১১৪+৯৯০, ১১৪+৯৯০ই, ১৬০, ২০৮, ২১৮, ৩০৮, ৩১৩, ৪০৮, ৪০৮সিএল, ৪০৮এক্সটসিএল, ৪১০, ৪১০সিএল, ৫২১,  ৫২২এ, ৭৫১, ৭৫৩, ৭৭৫এ, ৮০৩, ৮০৩সিএল, ৮০৭এ, ৮১০, ৮৩৮, ৮৪২, ৮৫৭, ৮৭১, ৮৭১এ, ৮৯৪, ৮৯৪সিএল, ৯১০, ৯১০এ, ৯৪০, ৯৪৩, ৯৪৪, ৯৪৪এক্সটএসপিএল, ৯৫৩, ৯৬২, ৯৬২এ, ৯৭০, ৯৭০এ, ৯৭৯বি, ৯৭০সি, ৯৭৫, ৯৮০, ৯৮৫, ৯৯০, ৯৯০এ, ৯৯০সিএল, ৯৯০ইসিএল, ৯৯০এক্সট, ৯৯১, ৯৯৭, নতুন দিল্লি রেলওয়ে স্টেশন গেট ২ - বাহাদুরগড় বাস স্ট্যান্ড বাস পরিষেবা চালু রয়েছে।

তথ্যসূত্র

বহিঃসংযোগ

দিল্লি মেট্রো স্টেশন
২০০৫-এ চালু রেলওয়ে স্টেশন
মধ্য দিল্লি জেলার রেলওয়ে স্টেশন